Foto: Getty Images UFC jangchisi Xabib Nurmagomedov «Liverpul» hujumchisi Muhammad Salohga muxlislik qilishini aytdi. «U bilan hech qachon ko‘rishmaganmiz, ammo uni kuzatib boraman. U – buyuk o‘yinchi. Uni ehtiyotlashimiz va ko‘proq muvaffaqiyatlarga erishishiga yordam berishimiz kerak», - degan Nurmagomedovning so‘zlarini keltirib o‘tdi «Al-Ittihod» nashri. Ma’lum bo‘lishicha, shu kunlarda Xabib ilk marotaba BAA poytaxti Abu Dabi shahriga borgan. Eslatib o‘tamiz, o‘tgan hafta Nurmagomedov va Saloh jahonning eng nufuzli musulmonlari ro‘yxatiga kiritilgan edi.